Епопея "Картинки и Веселби"

> Пиша Ви, за да отбележим една случка от днес, която намирам за важна да бъде документирана.
>
>

> Учениците от 8 клас, специалност "Приложен програмист", имат задание за проект по английски език, чрез който те ще имат възможността да получат оценка и по програмиране. С Мис Екатерина днес отделихме време на тази тема както беше планувано и една от задачите беше учениците да попълнят в списък желаната от тях тема, върху която ще работят.
>
>

> Документът, който учениците попълваха, е Google sheet, и съответно около ред 200 имаше определено количество картинки и мийм-ове (Aз харесвам да ги наричам мемѐта, but yes, I know that the correct way to say "meme", according to the Oxford English Dictionary and the BBC's Pronunciation Unit, is "meem" [мийм]. I just enjoy saying it differently, however, I just learnt that the word was coined by Richard Dawkins in his 1976 book The Selfish Gene.) Не се загледах конкретно в тяхното съдържание, спомням си присъствието на известна личност от българската поп-фолк сцена. Също така си спомням, че забелязах и неприлични думи по адрес на даден ученик.
>
>

> Влязох при група 1 (без да предупредя Мис Екатерина, за което поднесох извинения), оставяйки група 2 на линия, за да слушат и те, и попитах, кой/кои е/са инициатор/и. Споделих, че желая да бъде обяснено "защо?" и каква е била идеята, за да отбележим похвали. В допълнение, напомних, че учителите се стараем до колкото можем да отговаряме на въпроса "защо?", и в този ред на мисли и на мен ми е интересно и важно да разбера каква е била идеята на този "колаж" да го наречем по-общо.
>
>

> Единствено Иван Калъчев сподели, че е сложил една картинка и цитирам: **"видях няколко, реших, че моята е смешна и исках да я споделя".**
>
>

> **Никой друг не изказа мнение.**
>
>

> Мисля, че всички са съгласни, че да преценяваме кога/как да се забавляваме и кога да сме сериозни е ключово умение, което се изгражда както в семейната среда, така и в училищната такава. Приемам и оценявам поведението, на което станах свидетел, като неуместно, невъзпитано и подигравателно. Вярвам, че поука ще се вземе и подобни веселби ще се случват НЕ в работни и важни документи или платформи, които ползваме, за да си вършим работата. Както Вие, драги ученици, изритвате учители от стаи и канали, както Вие създавате подигравателни картинки, уронващи авторитета на учители (сигурно и на ученици), така и аз се замислям дали да пиша оценки при така стеклите се обстоятелства. Напомням, че тази междупредметна връзка е създадена, за да може да упражнявате и надграждате знанията и уменията си както по английски език така и по програмиране.
>
>

> Иван Калъчев ще получи похвала от мен в Школо за **проявената смелост, искреност и отговорност**. Всички се учим и за мен е по-полезно да сбъркаш, да си признаеш, да поемеш отговорност и да се научиш да се съобразяваш със ситуацията.
>
>

> Аз споменах, че ще включа в писмото си и имена, които подозирам, че са свързани със случката, но в крайна сметка мисля, че е излишно да натоварвам ситуацията с подозрения и посочвания.
>
>

> Извинявам се, че не предоставям доказателства, но мисля, че достатъчно свидетели имаше.
>
>

> Пожелавам да сте по-внимателни и по-отговорни от тук нататък с този род забавления. Съществуват други по-удачни и интересни начини, чрез които можем да изразяваме експресивността си и да търсим внимание. Усещането е много по-различно и приятно, когато се открояваме с нещо полезно, вместо да нараняваме чужди чувства и да внасяме смут в работния процес.
>
>

> Благодаря Ви за възможността, както казах и днес, да упражня уменията си по писане и да подготвя това писмо (есе). Мис Петя, Мис Стефи, Мис Екатерина и Мис Зори са включени в това писмо за тяхна информация. Не се очаква конкретна реакция от тях на този етап.
>
>

> Както виждате, имаме забавяне във финализирането на темите. Целта беше до 13ч Вие да си знаете темите и да имате възможност да започнете да работите по тях. В момента вече започна 17тия час на денонощието, а аз си пиша есе тук. Следете съответната класна стая за проекта, и малко по-късно ще видите финалните теми. Една последна вметка, обвзе ме желание темите да бъдат разбъркани и на който каквото му се падне и да не се съобразим с посочените от Вас желания, но хайде да пробваме все пак да запазим Вашия избор, и ако на някой му е сменена темата, то е заради плана всеки клас да има от 3те теми.
>
>

> Хубава вечер от мен!
>
>

> Благодаря за вниманието,
>
>

> @Виктория Машевa
>
>